BG    BG  
 ЕВРОПЕЙСКА  КОМИСИЯ  
Брюксел , 14.6.2012 г. 
COM(2012) 288 final 
2012/0151 (NLE) 
  
Предложение  за 
РЕШЕНИЕ  НА СЪВЕТА  
за удължаване  на срока  на прилагане  на подходящите  мерки , установени  спрямо  
Република  Гвинея  с Решение  2011/465/ ЕС и за изменение  на това  решение  
 
 
BG 2   BG ОБЯСНИТЕЛЕН  МЕМОРАНДУМ  
През  юли 2011 г. Съветът  на Европейския  съюз  смекчи  подходящите  мерки , установени  
през юли 2009 г. спрямо  Гвинея , като признание  за отбелязания  напредък  по отношение  
на възстановяването  на конституционния  ред вследствие  на встъпването  в длъжност  на 
Alpha Condé като Президент  на Републиката  след  провеждането  на демократични  
избори . Въпреки  това Съветът  напомни , че преходът  ще приключи  едва след  
провеждането  на свободни  и прозрачни  парламентарни  избори .  
Срокът  на действие  на Решение  2011/465/ ЕС на Съвета  изтича  на 19 юли 2012 г. В него  
като първо  условие  се предвижда , че стратегията  за подпомагане  на страната  и 
националната  индикативна  програма  (СП/НИП ) по 10-ия ЕФР  могат  да бъдат  подписани  
след  приключването  им и след  приемането  и предаването  от страна  на компетентните  
гвинейски  органи  на подробен  график  (дата и предварителни  етапи /подготвителни  
дейности ) за провеждането  на парламентарни  избори  преди  края  на 2011 г. 
Техническите  проучвания  за предвидените  в СП/НИП  проекти /програми  могат  също  да 
бъдат  проведени , а средствата  на 10-ия ЕФР  мобилизирани  за пряко  подпомагане  на 
населението . Освобождаването  на оставащата  сума  от разпределените  по 10-ия ЕФР  
средства  за Гвинея  обаче  зависи  от изпълнението  на второто  условие , което  съответства  
на провеждането  на свободни  и прозрачни  парламентарни  избори .  
До този момент  нито  едно  от двете  условия  не е изпълнено . Все още не е определена  
дата за провеждането  на избори  въпреки  многобройните  ангажименти , поети  от 
президента  Condé, за провеждане  на избори  в най-кратки  срокове . По време  на мисията  
за наблюдение  в съответствие  с член  96, която  се проведе  на 28 и 29 февруари  2012 г., 
беше  установено , че условията  за вдигане  на подходящите  мерки  не са изпълнени .  
Тъй като подготовката  за провеждането  на парламентарни  избори  закъсня  значително  и 
положението  на място  не се е променило  по същество  от юли 2011 г. насам  (датата  на 
приемане  на Решение  2011/465/ ЕС на Съвета ), Комисията  счита , че е необходимо  да се 
удължи  срокът  на прилагане  на подходящите  мерки  и да се отложи  крайния  срок  за 
провеждане  на парламентарни  избори  за края  на 2012 г.  
Заключение : 
Съветът  се приканва  да приеме  проекта  на решение  на Съвета  за удължаване  на срока  
на прилагане  на подходящите  мерки , установени  спрямо  Република  Гвинея  с Решение  
2011/465/ ЕС.  
 
BG 3   BG 2012/0151 (NLE) 
Предложение  за 
РЕШЕНИЕ  НА СЪВЕТА  
за удължаване  на срока  на прилагане  на подходящите  мерки , установени  спрямо  
Република  Гвинея  с Решение  2011/465/ ЕС и за изменение  на това  решение  
СЪВЕТЪТ  НА ЕВРОПЕЙСКИЯ  СЪЮЗ , 
като взе предвид  Договора  за функционирането  на Европейския  съюз ,  
като взе предвид  Споразумението  за партньорство  между  членовете  на Групата  страни  
от Африка , Карибите  и Тихоокеанския  басейн , от една  страна , и Европейската  общност  
и нейните  държави  членки , от друга  страна , подписано  в Котону  на 23 юни 2000 г.1 и 
преразгледано  в Уагадугу , Буркина  Фасо  на 22 юни 2010 г.2, (наричано  по-нататък  
„Споразумението  от Котону “), и по-специално  член  96 от него , 
като взе предвид  Вътрешното  споразумение  относно  мерките , които  да бъдат  
предприети , и процедурите , които  да бъдат  следвани , за изпълнение  на Споразумението  
от Котону3, и по-специално  член  3 от него , 
като взе предвид  предложението  на Комисията ,  
като има предвид , че: 
(1) С Решение  2011/465/ ЕС на Съвета  от 18 юли 2011 г.4 се установяват  подходящи  
мерки  в съответствие  с член  96 от Споразумението  за партньорство  АКТБ —ЕС 
по отношение  на Гвинея .  
(2) С Решение  2011/465/ ЕС се определя , че възстановяването  на сътрудничеството  с 
Гвинея  по 10-ия Европейски  фонд  за развитие  (10-ия ЕФР ) зависи  от изпълнението  
на следните  две условия : изготвянето  и приемането  от компетентните  органи  на 
подробен  график  (дата и предварителни  етапи /подготвителни  действия ) за 
провеждането  на парламентарни  избори  преди  края  на 2011 г. и действителното  
провеждане  на свободни  и прозрачни  парламентарни  избори .  
(3) До днешна  дата нито  едно  от тези две условия  не е изпълнено .  
(4) Следователно  е необходимо  да се удължи  срокът  на прилагане  на подходящите  
мерки , посочени  в Решение  2011/465/ ЕС, като посоченият  в тези мерки  краен  
срок  за провеждане  на парламентарни  избори  да се измести  за края  на 2012 г., 
                                                 
1 O В L 317, 15.12.2000 г., стр. 3. 
2 O В L 287, 4.11.2010 г., стр. 3. 
3 ОВ L 317, 15.12.2000 г., стр. 376, изменено  с ОВ L 247, 9.9.2006 г., стр. 48. 
4 O В L 195, 27.7.2011 г., стр. 2.  
 
BG 4   BG ПРИЕ  НАСТОЯЩОТО  РЕШЕНИЕ :  
Член  1 
Срокът  на действие  на Решение  2011/465/ ЕС на Съвета  от 18 юли 2011 г. се удължава  с 
12 месеца . Следователно  решението  се изменя , както  следва :  
- в член  3 датата  „19 юли 2012 г.“ се заменя  с датата  „19 юли 2013 г.“;  
- в таблицата  с ангажименти , посочена  в приложението , посоченият  краен  срок  за 
провеждане  на парламентарни  избори , предвиден  в ангажиментите , поети  от страна  на 
Гвинея , се удължава  до края  на 2012 г.  
Член  2 
Писмото  от приложението  към настоящото  решение  се адресира  до гвинейските  власти .  
Член  3 
Настоящото  решение  влиза  в сила  в деня  на приемането  му.  
Съставено  в Брюксел  на […] година . 
За Съвета  
Председател  
 
BG 5   BG ПРИЛОЖЕНИЕ   
Уважаеми  г-н Президент , 
Уважаеми  г-н Министър -председател , 
Като  приветства  отбелязания  от Република  Гвинея  напредък  по отношение  на 
възстановяването  на конституционния  ред, по-специално  вследствие  на мирното  
приключване  на президентските  избори  през 2010 г. и встъпването  в длъжност  на 
законен  президент  и назначаването  на цивилно  правителство , през юли 2011 г. Съветът  
на Европейския  съюз  смекчи  подходящите  мерки , установени  по отношение  на Гвинея .  
В своето  Решение  2011/465/ ЕС от 18 юли 2011 г. Съветът  посочи , че възстановяването  
на сътрудничеството  с Гвинея  по 10-ия Европейски  фонд  за развитие  (ЕФР ) може  да се 
извърши  на два етапа  в зависимост  от отбелязания  напредък  по отношение  на 
провеждането  на свободни  и прозрачни  парламентарни  избори  преди  края  на 2011 г.  
Към днешна  дата Съветът  на Европейския  съюз  констатира , че нито  едно  от двете  
условия  не е изпълнено , и съответно  реши  да удължи  срока  на прилагане  на 
подходящите  мерки , предвидени  в Решение  2011/465/ ЕС на Съвета , от една  страна , и да 
удължи  крайния  срок  за провеждането  на парламентарни  избори  до края  на 2012 г., от 
друга  страна . Неспазването  на този срок  ще ограничи  възможностите  за предоставяне  
на средствата  по 10-ия ЕФР . 
Бихме  искали  да припомним  значимостта , която  Европейският  съюз  придава  на 
провеждането  в най-кратки  срокове  и при най-подходящи  условия  на надеждни , 
свободни  и прозрачни  парламентарни  избори , които  ще отбележат  края  на прехода  в 
Гвинея . Европейският  съюз  потвърждава  ангажимента  си да подпомогне  
организирането  на тези избори .  
Уверяваме  Ви, че подкрепата  и помощта  на Европейския  съюз  за усилията  Ви да 
гарантирате  устойчив  икономически  растеж  и благоденствие  на народа  ще продължат .  
С уважение , 
Съставено  в Брюксел  на [...] година .  
За Съвета  За Комисията  
C. ASHTON Председател  A. PIEBALGS 
Член  на Комисията